खनन आपरेटर संघ ने किया प्रदर्शन
कथारा| राष्ट्रीयखनन आपरेटर संघ के बैनर तले कथारा प्रक्षेत्र की तमाम शाखाओं के ऑपरेटरों ने कथारा महाप्रबंधक कार्यालय समीप एक दिवसीय धरना-प्रदर्शन किया। उसके बाद ऑपरेटरों ने 15 सूत्री मांग पत्र क्षेत्रीय प्रबंधन को सौंपा। यहां संघ के कथारा, ढोरी बीएंडके क्षेत्र के प्रभारी विकास सिंह ने क्षेत्र के कोलियरियों में माइंस एक्ट के तहत कार्य करने, कोलियरी में वातानुकूलित रेस्ट शेल्टर बनाने, ऑपरेटरों के आवासों की मरम्मत पानी व्यवस्था करने, बिजली व्यवस्था सुधारने आदि की मांग रखी। साथ ही रोंग डिग्नेशन पर कार्य नहीं कराने की मांग करते हुए प्रमोशन देने को कहा। कहा कि मांगे नहीं मानी गई तो 7 जनवरी आंदोलन किया जाएगा। इसमें सीसीएल मुख्यालय में एक दिवसीय धरना प्रदर्शन दिया जाएगा। मौके पर डीएन मुंडा, सुरेंद्र नोनिया, शिवप्रसाद, छोटेलाल यादव, किसुन राम महतो, विजय मुंडा, राजेश कुमार, प्रेम प्रसाद आदि मौजूद थे।
hin_Deva hin_Deva